  Майя Бывальцева Ужбергатӥсь Юрий Тюрин Удмуртиысь Кун Кенешлэн депутатэз луиз. 25-тӥ коньывуонэ сессиын сыӵе пуктэт кутӥз элькун парламент. Юрий Тюрин — «Ваш дом» Ассоциацилэн» кивалтӥсез. Кызьы тодмо, со элькунысь Кун Кенешлэн 3-тӥ но 4-тӥ ӧтчамъёсаз бырйиськылӥз ни (2003–2012 аръёсы), парламентын коньдэтъя, вытъёсъя но коньдон ужпумъёсъя ялан ужась ӧрилэн ёзчиез вал. Тодэ вайытом, «Единая Россия» партилэсь депутат Валерий Бузилов ужоскетъёсызлэсь дырызлэсь вазь куштӥськиз, со Россиысь Кун Думалэн 7-тӥ ӧтчамезлэн депутатэз луиз. Кун парламент ужаны кутскиз 2016-тӥ арын коньывуонэ. ВАТСАН Юрий Алексеевич Тюрин Вордскиз 1968-тӥ арын 11-тӥ пӧсьтолэзе. Дышетскемез вылӥ. Йылпумъяз Ижкарысь механикая институтэз, ӧнерез — инженер-экономист. 1988 — 1989 аръёсы — Горький чугун сюреслэн локомотивъёсын депоысьтыз Ижкарысь цехаз тепловозъёсты тупатонъя слесарь; 1988 — 1993 аръёсы — Ижкарысь механикая институтысь студент; 1989 — 1992 аръёсы — Ижкарысь механикая институтысь студентъёслэн профкомзылэн огъяулонниосысь егитъёсын ужанъя инструктор; 1992 — 1994 аръёсы — «Идель» огазеяськонлэн кивалтӥсез; 1994 — 1999 аръёсы — «ТАН» огазеяськонлэн кивалтӥсез; 1999-тӥ арысен — «Ваш дом» огазеяськонлэн кивалтӥсез. Тегъёс: Политика быръёнъёс Удмуртия КунКенеш депутатъёс  